Covid-19-statistieke: Meeste gevalle steeds in GautengArgieffoto (Foto: Lindsey Parnaby/AFP) Suid-Afrika het teen Sondagaand altesaam 3 603 856 bevestigde Covid-19-gevalle gehad en 2 226 nuwe gevalle is aangemeld. Nog 117 sterftes is aangeteken, waarvan 15 die afgelope 24 tot 48 uur bevestig is. Dit bring die algehele sterftesyfer op 95 022 te staan. Altesaam 3 443 535 pasiënte het in dié stadium reeds herstel. Tans is daar 65 299 aktiewe gevalle van Covid-19. ŉ Totaal van 23 347 nuwe toetse vir Covid-19 is gedoen, waaronder 16 200 (69,4%) in die private sektor en 7 147 (30,6%) in die openbare sektor. Die meeste nuwe gevalle is steeds in Gauteng (34%), gevolg deur die Wes-Kaap (16%), KwaZulu-Natal en Mpumalanga (13% elk), Limpopo en Noordwes (7% elk), die Vrystaat (6%), die Oos-Kaap (4%) en die Noord-Kaap (3%). Nuwe gevalle per provinsie: Die departement van gesondheid het aangedui dat altesaam 29 812 348 inentings teen Sondagaand gedoen is.